**Helgoland-luokka** oli Saksan keisarillisen laivaston toinen dreadnought-tyyppisten taistelulaivojen luokka, johon kuului neljä vuosina 1911–1912 käyttöön otettua alusta.

Suunnittelu
-----------

Erona edeltävään Nassau-luokkaan oli 280 mm pääaseistuksen korvaaminen 30,5 senttimetrin SK L/50 -tykeillä. Reichsmarineamt sai tietää brittien ollessa ottamassa taistelulaivoissaan käyttöön 340 mm tykkejä ja amerikkalaisten rakentavan taistelulaivoja 305 mm tykeillä.

Helgoland-luokka säilytti Nassau-luokan tykkitornien sijoituksen eteen, taakse ja kaksi keskelle molemmille sivuille, litistetyn kuusikulmion muodossa. Myös apuaseistuksena olivat samat 15 senttimetrin ja 8,8 senttimetrin tykit.

### Propulsiojärjestelmä

Myös voimanlähteenä oli edelleen kolmipaisunta (trippeli) -höyrykoneet. Pääsyynä oli hinta; Parsonsilla oli monopoli höyryturbiineissa ja yhtiö vaati miljoonan kultamarkan lisenssimaksua joka turbiinista

### Suoja

Panssarointi oli pääasiassa saman. Ainoana erona oli tykkitornien vahvistettu panssarointi.

Alukset
-------

**Helgoland-luokan taistelulaivat**| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| *SMS Helgoland* | Howaldtswerke, Kiel | 24. joulukuuta 1908 | 25. syyskuuta 1909 | 19. joulukuuta 1911 | romutettu 1924 |
| *SMS Ostfriesland* | Kaiserliche Werft Wilhelmshaven | 19. lokakuuta 1908 | 30. syyskuuta 1909 | 15. syyskuuta 1911 | upotettu maalilaivana 21. heinäkuuta 1921 |
| *SMS Thüringen* | Weser, Bremen | 7. marraskuuta 1908 | 27. marraskuuta 1909 | 10. syyskuuta 1911 | romutettu 1923 |
| *SMS Oldenburg* | Schichau, Danzig | 1. maaliskuuta 1909 | 30. kesäkuuta 1910 | 1. heinäkuuta 1912 | romutettu 1921 |
|

Käyttö
------

Pommi räjähtää *Ostfriedlandin* vierellä Yhdysvaltain asevoimien pommitusesityksessä.
Kaikki alukset selviytyivät sodasta. Ne luovutettiin sodan jälkeen sotakorvauksena ympärysvalloille.

*SMS Helgoland* romutettiin Britanniassa 1921.

Japani ei ottanut sille luovutettua alusta vastaan, vaan myi sen suoraan purettavaksi.

Ranska sai *SMS Thüringenin*, jota käytettiin maalialuksena, kunnes alus romutettiin rannalle ajettuna Gâvresissa 1923.

*SMS Ostfriesland* luovutettiin Yhdysvalloille, missä alusta käytettiin 20. – 21. heinäkuuta 1921 armeijan ja laivaston ilmajoukkojen esityksessä ilmahyökkäyksen tehosta taistelulaivaa vastaan. *Ostfriesland* upposi, kun Martin- ja Handley-Page-pommikoneet eversti Billy Mitchellin alaisuudessa hyökkäsivät sitä vastaan kuudella 2 000 naulan lentopommilla esityksen toisena päivänä.

Lähteet
-------

* Gardiner, Robert (toim.): *Conway's All the World's Fighting Ships 1906-1921*. London: Conway Maritime Press, 1985. ISBN 0-85177-245-5. (englanniksi)
* Gröner, Erich: *German Warships 1815-1945 Volume One: Major Surface Vessels*. London: Conway Maritime Press, 1990. ISBN 0-85177-533-0. (englanniksi)
* Herwig, Holger H.: *Luxury Fleet: The Imperial German Navy 1888-1918*. New York: Humanity Books, 1987. ISBN 978-1-57392-286-9. (englanniksi)

### Viitteet

1. ↑  Gardiner 1985, s. 146
2. ↑  DeSantis, Marc G.: The Court-Martial of Colonel Billy Mitchell *HistoryNet*. Viitattu 7.2.2021. (englanniksi)
3. ↑  Wells, Samuel F. Jr.: William Mitchell and the Ostfriesland: A Study in Military Reform.  *The Historian*, 1964, 26. vsk, nro 4, s. 553-556.  (englanniksi)

*Helgoland*-luokan taistelulaivat

|  |
| --- |
| *SMS Helgoland* – *SMS Ostfriesland* – *SMS Thüringen* – *SMS Oldenburg* |
| Edeltäjä: Nassau-luokka – Seuraaja: Kaiser-luokka |